joelniklaus/EU_Wikipedias huggingface dataset:
Selma

Selma on naisen etunimi.

Nimi on kelttiläistä alkuperää ja tuli yleisemmin tunnetuksi Macphersonin vuonna 1765 julkaisemasta runokokoelmasta Ossianin laulut. Siinä se esiintyy paikannimenä, mutta tuli pian käyttöön myös naisen etunimenä. Suomessa sen yleistymiseen ovat vaikuttaneet myös eräät Franzénin ja Topeliuksen runot, joissa nimi esiintyy, erityisesti Topeliuksen vuonna 1845 julkaisema Ljungblommor. 

Nimi Selma otettiin almanakkaan vuonna 1857, ja nimipäivä on 5. joulukuuta. Vuoden 2019 loppuun mennessä Digi- ja väestötietoviraston tietojen mukaan Selma-nimen on Suomessa saanut 12 197 naista. Nimi on ollut yleinen varsinkin ennen vuotta 1920 syntyneillä, mutta 2010-luvulla se on jälleen yleistynyt.

Tunnettuja Selma-nimisiä 
 Selma Abrahamsson (1872–1911), suomalainen opettaja ja kirjailija
 Selma Andersson (1894–1993), ruotsalainen uimahyppääjä
 Selma Anttila (1867–1942), suomalainen kirjailija
 Selma Björnsdóttir (s. 1974), islantilainen laulaja
 Selma Blair (s. 1972), yhdysvaltalainen näyttelijä
 Selma Burke (1900–1995), yhdysvaltalainen kuvanveistäjä
 Selma Des Coudres (1883–1956), latvialaissyntyinen taidemaalari 
 Selma Dritz (1917–2008), yhdysvaltalainen lääkäri ja epidemologi, AIDS:in tutkija
 Selma Granberg (1885–1933), suomalainen kirjailija
 Selma Guðmundsdóttir (s. 1950), islantilainen pianisti
 Selma Kajanus (1860–1935), suomalainen pianisti ja runoilija
 Selma Lagerlöf (1858–1940), ruotsalainen kirjailija, Nobelin kirjallisuuspalkinnon saaja
 Selma Lundahl (1853–1934), suomalainen näyttelijä
 Selma Patajoki (1888–1960), suomalainen ylirehtori ja kirjailija
 Selma Rainio (1873–1939), suomalainen lääkäri ja lähetystyöntekijä
 Selma Riégo (1865–1942), suomalainen näyttelijä
 Selma Savolainen (s. 1993), laulaja, säveltäjä ja sanoittaja
 Selma Schaeffer (1836–1918), suomalainen taidemaalari 
 Selma Tuominen (1903–2015), aikoinaan Suomen vanhin ihminen
 Selma Tötterman (1853–1902), suomalainen näyttelijä
 Selma Viktorsson (s. 2002), suomalainen jalkapalloilija
 Selma Vilhunen (s. 1976), suomalainen elokuvaohjaaja ja käsikirjoittaja

Kuvitteellisia Selmoja 

 Selma, väitetty järvihirviö Norjan Seljordsvatnet-järvellä
 Selma, päähenkilö Aleksis Kiven näytelmässä Selman juonet
 Selma Bouvier, Simpsonit-sarjan henkilöhahmo
 Selma Taateli, Roope Ankan kotiapulainen piirrossarjassa Ankronikka
 Selma Viljanen, televisiosarjassa Salatut elämät

Lähteet

Viitteet

Aiheesta muualla 

Etunimet
Jason Momoa

Joseph Jason Namakaeha Momoa (s. 1. elokuuta 1979 Honolulu, Havaiji) on yhdysvaltalainen näyttelijä, joka tunnetaan muun muassa rooleistaan Ronon Dexinä Stargate Atlantiksessa, Khal Drogona Game of Thronesissa ja Conan Kimmerialaisena vuoden 2011 elokuvassa Conan the Barbarian.

Momoa syntyi Honolulussa, Havaijilla, ja kasvoi Iowan Norwalkissa. Hän palasi Havaijille vuonna 1998 aloittaen uran mallina. Hän oli Havaijin vuoden malli 1999 ja juonsi vuoden 1999 Miss Teen Hawaii USA -kilpailun.

Momoa on etniseltä taustaltaan isänsä puolelta havaijilainen ja äitinsä puolelta sekoitus saksalaista, iiriläistä ja alkuperäisamerikkalaista verta.

Momoa esiintyi vuosina 1999–2001 Jason Ioanen roolissa sarjassa Baywatch Hawaii. Vuonna 2005 hän sai Ronon Dexin roolin Stargate Atlantiksessa. Vuonna 2011 Momoa esiintyi kahdessa barbaarin roolissa: Conanina elokuvassa Conan the Barbarian ja khal Drogona HBO:n Game of Thrones -televisiosarjan ensimmäisellä tuotantokaudella.

Momoalla on vuosina 2007 ja 2008 syntyneet lapset näyttelijä Lisa Bonetin kanssa, minkä lisäksi näyttelijä Zoë Kravitz on Momoan tytärpuoli Bonetin aiemmasta liitosta. Pariskunta oli naimisissa vuosina 2017–2021. He olivat seurustelleet jo vuodesta 2005 lähtien.

Marraskuussa 2008 Momoa joutui losangelesilaisella klubilla sanaharkkaan, jonka päätteeksi häntä iskettiin olutlasilla vasten kasvoja. Särkyneen lasin aiheuttamat haavat vaativat 140 tikkiä ja Momoan kasvoihin jäi välikohtauksesta pysyvät jäljet. Hyökkääjä tuomittiin viiden vuoden vankeusrangaistukseen.

Kesäkuussa 2014 Momoa valittiin näyttelemään Vesimiestä supersankarielokuvassa Batman v Superman: Dawn of Justice. Hän esiintyi merkittävämmässä roolissa vuonna 2017 elokuvassa Justice League ja esiintyy myös vuonna 2018 hahmon omassa sooloelokuvassa Aquaman.

Filmografia

Elokuvat

Televisiosarjat

Lähteet

Aiheesta muualla 
 

Yhdysvaltalaiset näyttelijät
Vuonna 1979 syntyneet
Elävät henkilöt
Seulonnan keskeiset artikkelit
Koivuniemi

Koivuniemi voi tarkoittaa seuraavia:

Paikkoja
Koivuniemi (), Zacharias Topeliuksen koti Helsingin (aiemmin Sipoon) Östersundomissa
 Koivuniemi, asuinalue Valkeakoskella
 Koivuniemi, kylä Eurajoella
 Koivuniemi, kylä Iissä
Koivuniemi, kylä Orivedellä
 Koivuniemi, kylä Sastamalassa
 Koivuniemi, entinen kylä Karjalan tasavallan Belomorskin piirin Sosnavitsan kunnassa

Henkilöitä
 Anniina Koivuniemi, suomalainen tanssija ja tanssinopettaja
 Antti Koivuniemi (1926–2019), diplomi-insinööri, talousvaikuttaja, vuorineuvos ja Pohjolan Voiman toimitusjohtaja 1976–1991
 Eetu Koivuniemi (s. 1985), suomalainen koripalloilija
 Heini Koivuniemi (s. 1973), suomalainen voimailija
 Kaarina Kangasmaa, o.s. Koivuniemi (s. 1932), suomalainen yleisurheilija
 Laura Eklund, o.s. Koivuniemi, Marilii (s. 1978), suomalainen laulaja ja lauluntekijä
 Mika Koivuniemi (s. 1957), suomalainen keilaaja
 Paula Koivuniemi (s. 1947), suomalainen laulaja
 Pihla Koivuniemi (s. 1994), suomalainen malli
 Reino Koivuniemi (s. 1940), suomalainen taiteilija
 Tapani Koivuniemi (s. 1960), diplomi-insinööri ja Maitobaari-nimisen uskonnollisen yhteisön ja Kustannusosakeyhtiö Koivuniemen perustaja
 Tuomas Koivuniemi (s. 1977), suomalainen toimittaja

Muita
 Kustannusosakeyhtiö Koivuniemi, suomalainen kustannusyhtiö
 "Koivuniemen herra", nimitys lasten piiskauksessa käytettävästä vitsasta.

Luettelot henkilöistä sukunimen mukaan
Kokkola (täsmennyssivu)

Kokkola voi tarkoittaa seuraavia:

Paikkoja
 Kokkola, kaupunki Suomessa.
 Kokkola, asuinalue Valkeakoskella
 Kokkola, kylä Salossa

Henkilöitä
 Arto Kokkola (s. 1960), suomalainen koripalloilija
 Jarmo Kokkola (s. 1968), suomalainen keskimatkojen juoksija
 Kaija Kokkola, Kaija Koo (s. 1962), suomalainen laulaja
 Ritva Kokkola (s. 1948), suomalainen kirjailija
 Tatu Kokkola (s. 1997), suomalainen jääkiekkoilija
 Toivi Kokkola (1912–1973), suomalainen kilpapyöräilijä 
 Veikko Kokkola (1911–1974), suomalainen kaupunginjohtaja ja kansanedustaja

Muita
 1522 Kokkola, vuonna 1938 Liisi Oterman löytämä pikkuplaneetta
 Kokkola, Kokkolassa ilmestyvä ilmaisjakelulehti
 Kokkola, Kokkolassa vuosina 1897–1934 ilmestynyt sanomalehti
 Kokkola Ko-03, suomalaisten Kalevi ja Seppo Kokkolan suunnittelema autogiro-tyyppinen lentokone
 Kokkolan rautatieasema, rautatieliikennepaikka Kokkolassa
 Kokkolan majakka, majakka Kokkolassa
 Kokkola Cup, Kokkolassa järjestettävä jalkapalloturnaus
 SC Kokkola, kokkolalainen urheiluseura

Luettelot henkilöistä sukunimen mukaan
Aion: The Tower of Eternity

Aion on korealaisen NCsoftin vuonna  julkaisema, fantasiateemainen, MMORPG-peli. Peli yhdistää pelaaja–vastaan–pelaaja-rakennetta pelaaja–vastaan–ympäristö-osioihin. Hahmoluokkia on kuusi ja jokainen lisäksi erikoistuu eri ammatteihin. Pelaajat voivat pelata peliä myös ryhmänä. 

Peli on julkaistu vuonna 2008 Etelä-Koreassa ja Euroopassa lokakuussa 2009.

Aiheesta muualla
 Virallinen kotisivu
 Viralliset Euroopan sivut

MMORPG-pelit
Ilmaispelit
Vuoden 2008 videopelit
NCsoft
Belgica antarctica

Belgica antarctica on surviaissääskiin kuuluva hyönteislaji. Se on Etelämantereen ainoa hyönteinen ja 2–6 mm pituudestaan huolimatta mantereen suurin kokonaan maalla elävä eläinlaji.

Belgica antarctica on sopeutunut monin  tavoin Etelämantereen ankariin olosuhteisiin. Antarktiksen lyhyen kesän takia B. antarctican toukkakehitys kestää kaksi vuotta. Toukat ovat väriltään tummia, jolloin niihin absorboituu enemmän Auringon lämpöä. Luultavasti pigmentti myös suojaa kudoksia ultraviolettisäteilyltä. Toukat elävät ryhmissä jolloin niiden aineenvaihdunnan tuottama lämpö ei pääse haihtumaan helposti. Toukat elävät mantereen rannikkoalueella tilapäisissä lammikoissa, jotka voivat muodostua niin sulamisvesien kuin merivedenkin vaikutuksesta. Tämän vuoksi ne sietävät elinympäristössään huomattavaa suolapitoisuutta, laajaa pH-aluetta ja muiden surviaissääskien tapaan selviytyvät myös erittäin vähähappisessa ympäristössä. Toisaalta ne selviytyvät myös omien ruumiinnesteidensä jäätymisestä ja voivat kuivuessaan tai altistuessaan merivedelle menettää nestettä jopa 35 % ruumiinpainostaan.

Aikuinen sääski elää vain noin kymmenen päivän ajan. Aikuiset yksilöt ovat siivettömiä, mikä luultavasti vähentää niiden riskiä tempautua Etelämantereen ankarien tuulien mukaan.

Lähteet

Aiheesta muualla 
Putative Stress Regulated Genes of the Antarctic Midge, Belgica Antarctica 

Etelämanner
Surviaissääsket
Jazz-Espa

Jazz-Espa on Suomen Jazzliiton järjestämä vuotuinen konserttisarja Helsingissä, jossa heinäkuun jokaisena arkipäivänä kuullaan ilmaiskonsertteja Esplanadin lavalla.

Lähteet

Aiheesta muualla
Jazz-Espa Suomen Jazzliiton sivuilla

Jazztapahtumat Suomessa
Helsingin tapahtumat
Helsingin musiikki
Velluan seisake

Velluan seisake () oli Uudenkaupungin radan varressa sijainnut lakkautettu seisake. Se perustettiin Kalantiin vuonna 1933. Seisake lakkautettiin toukokuussa 1990.

Lähteet

Uudenkaupungin rautatieliikennepaikat
Kalanti
Ninki Nanka

Ninki Nanka eli Niniganne tai Ningin on länsiafrikkalaiseen kansanperinteeseen kuuluva matelijamainen taruolento, joka muistuttaa hieman lohikäärmettä. Paikallisessa kielessä sana Ninki Nanka merkitsee "lohikäärmepaholaista" tai pelkästään "käärmettä". Olennon kerrotaan olevan 5–9 metriä pitkä ja sen päässä on yleensä kaksi sarvea. Sillä väitetään olevan kirkuva ääni.

Olennon väitettyä elinaluetta on Gambian Gambiajoki Janjanburehista eli entisestä Georgetownista yläjuoksulle päin. Ninki Nanka piilottelee yleensä joessa ja sen varrella olevilla mangrovesoilla, mutta silminnäkijöiden mukaan nousee joskus maallekin.

Paikalliset asukkaat ovat löytäneet isoja suomuja, joiden he väittävät olevan peräisin Ninki Nankasta. Kun yhtä suomua tutkittiin DNA-testillä, se osoittautui kalan suomuksi. Väitetyt näköhavainnot saattavat selittyä joessa elävillä suurikokoisilla krokotiileilla ja virtahevoilla.

Lähteet
 BBC News: Hunt for Gambia's mythical dragon 
 Africanhistory.about.com: Scientists Hunting for the Ninki-Nanka 
 Cryptoworld.co.uk: What is Ninki Nanka? 
 Syfy.com/destinationtruth 

Kryptozoologia
Taruolennot
Gambia
Palolatikka

Palolatikka (Aradus angularis) on erittäin harvinainen ludelaji. Se on ainoa Suomessa luonnonsuojeluasetuksella rauhoitettu lude.

Palolatikka on musta, 4–5 millimetrin pituinen ja erittäin litteä lude. Ravintonsa se luultavasti imee palaneilla puilla elävistä lahottajasienistä, mutta muutoin sen elintavat ovat tuntemattomat.

Lajista on tehty satunnaisia havaintoja Venäjän Kaukoidästä Pohjois-Ruotsiin ulottuvalta vyöhykkeeltä. Suomessa se on levinneisyydeltään maan pohjoisin latikkalaji. Sitä on löydetty Inarista, Kittilästä, Ilomantsista ja Lieksasta (Patvinsuon kansallispuistosta). Sen tyypillinen elinympäristö on palanut havumetsä ja aiemmin laji on todennäköisesti ollut nykyistä yleisempi. Lajia on vaikea havaita, minkä vuoksi sen esiintyvyyden varmistaminen on työlästä. Se elää palaneiden havupuiden kuoren alla ja mahdollisesti myös pudonneissa kuorenkappaleissa.

Laji on riippuvainen metsäpaloista ja siirtyy kuloalueilta toisille, mikä vaikeuttaa sen suojelemista. Metsäpaloalueiden väheneminen onkin uhka lajin olemassaololle. Lajin säilymistä voidaan edistää niin sanotuilla luonnonsuojelupoltoilla.

Lähteet

Aiheesta muualla 
Laji.fi: Palolatikka (Aradus angularis)
Insecttoid: Taxonomy for Aradus angularis 

Luteet
Vuorentaka (Valkeakoski)

Vuorentaka on kylä ja entinen säteriratsutila Sääksmäellä Valkeakoskella, Sääksmäentien varrella, Sääksmäen kirkolta katsoen Rapolanharjun takana, mistä kylä on saanut nimensä. Vuorentaka on historiallisesti kuulunut samaan jakokuntaan naapurikylän Rapolan kanssa, ja 1700-luvulla se oli hetken myös yhdysviljelyksessä Rapolan kartanon kanssa. 

2000-luvulla Vuorentaan kylä on pääasiassa haja-asutusaluetta lukuun ottamatta sen alueelle osuvaa Mattilan asuinaluetta Sääksmäentien varressa noin kuuden kilometrin päässä kaupungin keskustasta ja noin kahden kilometrin päässä Sääksmäen kirkonkylästä. Mattilan talot sijoittuvat kolmen kujan, Mattilantien, Antintien ja Laavalantien varsille.

Lähteet

Aiheesta muualla

Sääksmäen kylät
Lutikkalinna

Lutikkalinna on Helsingin Katajanokalla sijaitseva entinen Puolustusvoimien henkilökunnan punatiilinen, kuusikerroksinen asuintalo. Se rakennettiin noin vuonna 1900 Venäjän keisarilliselle armeijalle ja vuonna 1918 rakennus siirtyi Suomen armeijalle, joka käytti sitä 1990-luvulle saakka. Rakennus remontoitiin vuonna 2002.

Talon epäviralliselle nimelle on erilaisia selityksiä. Taustalla saattavat olla todelliset lutikat, joita rakennuksesta kertoman mukaan tavattiin runsaasti siellä asuneiden venäläisten Itämeren laivaston sotilaiden ja heidän perheidensä jäljiltä, kun valkoiset valtasivat Helsingin huhtikuussa 1918. Toisaalta rakennuksen sanotaan olevan Kruunuvuorenselältä nähtynä muodoltaan poikkeuksellisen litteä ja siten muistuttavan lutikkaa. Nimi saattaa viitata myös talossa asuneisiin luutnantteihin.

Lähteet

Aiheesta muualla 
Valokuva Suomen Museot

Helsingin asuinrakennukset
Katajanokka
Toralinna

Toralinna on Helsingin Keski-Pasilassa Veturitien varrella sijaitseva punatiilinen asuinrakennus. Sen itäpuolella sijaitsevat Pasilan veturitallit ja pieni ratapiha. Rakennuksen osoite on Veturitie 3.

Historia 
Toralinna  valmistui vuonna 1899 VR:n työntekijöiden vuokra-asunnoiksi. Sen suunnitteli arkkitehti Bruno Granholm, joka toimi tuolloin Rautatiehallituksen pääarkkitehtina.

Toralinnassa asuivat veturinkuljettajat ja -lämmittäjät perheineen. Rakennus jäi tyhjilleen 1980-luvulla, kun VR ei enää tarvinnut sitä. Vuonna 1987 rakennus remontoitiin, ja kaikki 64 asuntoa ovat sittemmin olleet vuokralla.

Rautatieläistalojen pihapiirikokonaisuuden pienemmistä rakennuksista on vielä jäljellä kolme puutaloa. Yksi taloista paloi maan tasalle elokuussa 2014.

Hankkeet 

Toralinna on tarkoitus peruskorjata, mutta remontin ajankohdasta ja valmistumisesta ei ole tietoa. Viimeisimmät vuokrasopimukset irtisanottiin vuonna 2018, eikä rakennuksessa ole sen jälkeen ollut asukkaita. Rakennuksen omistaa Sato Oy.  

Rakennus suojellaan asemakaavalla ja sen käyttö asuinrakennuksena jatkuu mahdollisuuksien mukaan. Myös hotellitoimintojen mahdollisuutta tutkitaan. 

Toralinnan itäpuolella olevaa ratapihaa pyritään supistamaan pienemmäksi, jotta alueelle voitaisiin rakentaa puisto- ja tapahtuma-alue.

Lähteet

Aiheesta muualla 

Helsingin asuinrakennukset
Bruno Granholmin suunnittelemat rakennukset
Pasila
Suomen 1800-luvulla rakennetut rakennukset ja rakennelmat
Helsingin suojellut rakennukset
Luettelo helsinkiläisistä urheiluseuroista

Helsinkiläisiä urheiluseuroja (listaus lajeittain)

 Amerikkalainen jalkapallo: 69ers, GS Demons, Roosters, Wolverines
 Baseball: Malmi Bullets
 Budo: Tapanilan Erä, Vuosaaren Viikingit, Meido-Kan ry
 Cheerleading: Helsinki Athletics Cheerleaders, Funky Team
 Hiihto: Pakilan Veto
 Jalkapallo: Atlantis, Gnistan, HIFK, HJK, HPS, Kiffen, Kontu, KäPa, LPS, MPS, Ponnistus, PuiU, SAPA, Toukolan Teräs, Töölön Vesa, Viikingit
 Jääkiekko: HIFK, HJK, IHK, Jokerit, Karhu-Kissat, KoJo, OKK, PiTa, EHC, Red Wings
 Jääpallo: Botnia-69, HIFK
 Kaukalopallo: Bewe Sport, HIFK
 Keilailu: Keilaseura HK-Kehrä
 Koripallo: HKT, HNMKY, KaPo, MaSu, Pakilan Visa, Pantterit, ToPo
 Käsipallo: Arsenal, Dicken, HIFK, Kiffen, Sparta
 Lentopallo: Laajasalon Voima
 Melonta: MaMe
 Miekkailu: HFM, Miekka-Miehet, Ylioppilasmiekkailijat
 Pesäpallo: PuMu, Roihuvuoren Roihu
 Purjehdus: HSS
 Ratsastus: Equestrian Balance, Helsingin Ratsastajat, Helsingin Wiisikot, Helsinki Riders Club, Husön Ratsastajat, Itä-Helsingin Ratsastajat, Länsi-Helsingin Ratsastajat, Ratsastusseura Skara, Riding Team Gold Horses, Suomen Harrasteratsastajat, Suomen kenttäratsastusseura, Suomenratsut, Tuomarinkylän Ratsastajat, Upseeriratsastajat
 Rugby: Helsinki Rugby Club
 Salibandy: FinnPa, HIFK, M-Team, Puotinkylän Valtti, SSV, Tapanilan Erä
 Soutu: Helsingin Soutuklubi, Joutele, Soutuseura SMARK
 Sulkapallo: Helsingfors Badminton Club
 Suunnistus: HS, Rastihaukat
 Taitoluistelu: HL, HSK, HTA, HTK, MTK
 Tanssiurheilu: Rock'n'Swing Dance Club Comets
 Thainyrkkeily: King of the Ring
 Uinti: HU, HSS, HTU Stadi, MaU, Vetehiset
 Voimailu: Helsingin Atleettiklubi
 Yleisurheilu: HKV, Helsingin Makkabi, Jyry, Viipurin Urheilijat, HKT

Lähteet 

Helsinkiläisistä urheiluseuroista
Maino

Jermaine Coleman (s. 30. elokuuta 1978, tunnetaan paremmin taiteilijanimellään Maino) on yhdysvaltalainen hip hop -artisti.

Ura 
Maino aloitti uransa tekemällä aluksi useita mixtapeja, mutta tarjosi myöhemmin levytyssopimusta Universal Recordsille. Vuonna 2007 Maino kuitenkin perui sopimuksensa Universalin kanssa ja liittyi Atlantic Recordsille. Mainon esikoisalbumi If Tomorrow Comes... julkaistiin kesäkuussa 2009. Albumin ensimmäinen single oli nimeltään "Hi Hater". Singlestä julkaistiin myös remixversio, jolla Mainon kanssa räppäsivät T.I., Swizz Beatz, Plies, Jadakiss ja Fabolous. Albumin toinen single oli "All the Above". Singlellä vieraili T-Pain. Albumin kolmas single oli "Million Bucks". Singlen tuotannosta vastasi Swizz Beatz.

Diskografia

Albumit
 If Tomorrow Comes... (2009)
 The Day After Tomorrow (julkaistaan Marraskuussa 2011)

Singlet
 "Hi Hater" (2008)
 "All the Above" (2009)
 "Million Bucks" (2009)
 "Let It Fly" (mukana Roscoe Dash) (2011)
 "I'm About Cream" (mukana Lil Wayne) (2011)

Mixtapet
 The Hand of God (2007)
 Brooklyn House Pt. 1 (2007)
 Tuck Ya Chain In (2008)
 Maino Is the Future (2008)
 The Last Real Nigga Alive (2008)
 Black Flag City: The New Religion (2009)
 The Official Maino Mixtape Vol. 1 (2009)
 I'm the Victim (2009)
 Unstoppable (2009)
 The Art Of War (2010)
 I Am Who I Am  (2011)
 Respect The Jux (2011)

Lähteet

Aiheesta muualla 
 Viralliset sivut
 

Yhdysvaltalaiset hip hop -artistit
Syntymävuosi puuttuu
Elävät henkilöt
King Faraday

King Faraday on DC Comicsin sarjakuvahahmo ja salainen agentti, jonka loivat Robert Kanigher ja Carmine Infantino. Se teki ensiesiintymisensä Danger Trail sarjakuvan numerossa 1, vuonna 1950.

Historia
Faradayn isä nimesi poikansa "King"iksi vitsinä erään lauseen myötä "King For A Day". Aikuisena Faraday otti sodan jälkeen vastavakooja-agentin roolin Yhdysvaltain hallituksessa, ja kierteli pitkin maailmaa tehtäviensä myötä. Faraday toimi myös lyhyen aikaa Nightshaden oppi-isänä ja avusti Nightshaden ja Pronssitiikerin värväämisessä Task Force X:ään. Hän on myös ollut yhteistyössä Batmanin kanssa, ja auttoi muun muassa Kaksinaaman kiinniottamisessa. Faraday on lisäksi tehnyt töitä Bishop for White Queen -organisaation Amanda Wallerille.

Muissa medioissa

Televisiossa

Justice League Unlimited

King Faraday teki ensiesiintymisensä televisiossa Justice League Unlimitedin jaksossa "Double Date", vuonna 2005. Hän toimi sarjassa liittovaltion agenttina, joka ensimmäisessä jaksossaan oli saanut tehtäväkseen vartioida mafiapomo Steven Mandragoraa. Mafiapomo kuitenkin karkasi, kun ovelle ilmestyi mafiajoukko. Mandragora löi samalla Faradayn tajuttomaksi.

Toisen kerran Faraday esiintyi jaksossa "I Am Legion", jossa hänet oli nimitetty Yhdysvaltain hallituksen ja Oikeuden Puolustajien väliseksi viralliseksi yhteyshenkilöksi. Faraday kertoi samalla, mikä oli Lex Luthorin syy vankeudesta pakoon. Faraday esiintyi vielä kolmannen kerran jaksossa "To Another Shore", jossa hän auttoi hallituksen agenttien kanssa Ihmenaista, Vihreää Nuolta ja Marsilaista Metsästäjää taistelemaan Salaisen Yhteisön jäseniä Gigantaa, Killer Frostia ja Helleaaltoa vastaan.

Hahmon äänenä toimi Scott Patterson.

Elokuvat

Oikeuden Puolustajat: Uusi rintama
King Faraday keskeisessä roolissa animaatioelokuvassa Oikeuden Puolustajat: Uusi rintama, joka perustui Darwyn Cooken sarjakuvaan DC: The New Frontier. Hän on hallituksen agentti, joka johtaa Mars-projektia, joka puolestaan tekee yhteistyötä Ferris Aircraftin kanssa. Faraday esitteli Hal Jordanille tehtävän, jossa hänen pitäisi lentää marsiin. Faraday kohtasi raketin lähdön aikana marsilaisen J'Onnin, joka yritti salaa hiipiä raketin kyytiin takaisin kotiplaneetalleen. Heidän välinen tappelu kuitenkin päättyi J'Onnin lyödessä Faradayn tajuttomaksi, mutta pelasti hänet rakettien liekeiltä. J'Onnia pidettiin vankina, jonka aikana Faraday tutustui olentoon tarkemmin Teräsmiehen vihjailusta.

Molemmat taistelivat maata uhkaavalta Keskukselta, jonka dinosaurusplaneetta hyökkäsi Yhdysvaltoihin. Faraday kuitenkin kuoli planeetan lonkeron napatessa hänet kohti T-Rexin kitaa. Hän ehti kuitenkin napata kaksi käsigranaattia, joiden myötä hän ja T-Rex räjähtivät.

Hahmon äänenä toimi Phil Morris.

Hahmoa näytelleet

Lähteet

DC-universumin supersankarit
Kuvitteelliset salaiset agentit ja vakoojat
DC-universumin sankarit ilman yli-inhimillisiä kykyjä
Olkipukki

Olkipukki on oljesta tehty joulukoriste, joka tunnetaan muun muassa Suomessa.

Gävlen kaupunki Ruotsissa tunnetaan joka vuosi pystytettävästä, ja usein poltettavasta, 13 metriä korkeasta olkipukista, Gävlen pukista.

Pukkeja

Katso myös 
 Himmeli
 Nuuttipukki

Lähteet

Aiheesta muualla 

 Joulun esine – olkipukki . Satakunnan museo.
 Olkipukin ohje . Käspaikka.
 Olkipukin valmistus. Ylen Elävä arkisto.

Joulukoristeet
Joulukoriste

Joulukoristeet ovat oleellinen osa joulua. Joulusomistus voidaan tehdä perinteisistä vuosien mukana kertyneistä koristeista tai sitten voidaan luoda uusi itse tehdyistä tai ostetuista koristeista aikaansaatu kokonaisuus. Koristelu voi perustua pelkästään väreihin. Joulun värejä ovat etenkin punainen, vihreä, kulta, valkoinen ja hopea.

Yleisiä joulukoristeita ovat esimerkiksi Suomessa kuusenoksat, joulukuusi, ovikranssit, omenat, kynttilät, tähdet, jouluiset pöytäliinat, joulukukat, ulkosoihdut, jäälyhdyt ja lyhteet. Perinteisiä oljesta tehtyjä joulukoristeita ovat himmeli ja olkipukki.

Joulukoristeet ovat vaihdelleet ulkonäöltään, mutta myös merkitykseltään. Eri kulttuureissa merkitys on tullut vanhoista, yleensä kansanuskoista. 

Joulukuusissa ei aina käytetä kynttilöitä, vaan kuusi voidaan koristella valoköynöksillä. Kuusi voi olla metsässä kasvanut, viljelty tai muovikuusi. Luontoa säästäkseen voi kuusen hankkimisen sijasta valita talviselta pihalta tai lähimetsästä puun ja koristella sen eläimille. Oksille ripustetaan talipalloja.

Lähteet

Kirjallisuutta

Aiheesta muualla

 Avoimen museon vuotuisjuhlat: Joulukuusi ja joulukoristeet 
 Kotilieden ohjeita joulukoristeiden askarteluun
Panaman konferenssi

Panaman konferenssi järjestettiin Panamassa syyskuussa 1939 Cordell Hullin aloitteesta ja siihen osallistui Yhdysvaltojen lisäksi 20 muuta Amerikkojen valtiota. Konferenssin tuloksena oli Panaman julistus, jossa julistettiin puolueettomuutta ja jossa luotiin 300 mailin laajuinen neutraali vyöhyke Amerikkojen ympärille lukuun ottamatta Kanadaa ja muita Brittiläiseen kansainyhteisöön kuuluneita alueita.  Konferenssin jälkeen sen merkittävä osallistuja Argentiina osallistui kansainväliseen diplomatiaan vahvasti Kansainliitossa vaatien muun muassa Neuvostoliiton erottamista Kansainliitosta. Uruguay uhkasi erota Kansainliitosta, ellei Neuvostoliittoa eroteta.  Neuvostoliitto ei osallistunut kokoukseen Kansainliitossa väittäen, ettei se ole sodassa Suomen kanssa.

Lähteet

Toisen maailmansodan konferenssit
Yhdysvaltain ulkopolitiikka
1939
Panama
Kansainliiton yleiskokous

Kansainliiton yleiskokous oli kaikki Kansainliiton jäsenvaltiot käsittävä kokous, jossa jokaisella jäsenvaltiolla oli yksi ääni. Vastaavanlainen kokous on Yhdistyneiden kansakuntien yleiskokous. Kansainliiton yleiskokous kokoontui yleensä kerran vuodessa Genevessä. Kaikki jäsenvaltiot eivät tosin aina lähettäneet edustajiaan yleiskokoukseen.

Yleiskokouksen presidentit

Kansainliitto
Vetomies

Vetomies on Jyväskylässä ajettava kansallisen F-ryhmän rallikilpailu. Sen kilpailukeskus ja huoltoalue on Jämsänkoskella. Kilpailu on ajettu vuodesta 2004 Suomen rallin yhteydessä. Kilpailu ei kuulu F-cupiin. Vuonna 2013 ajettiin myös Nelivetomies-kilpailu.

Vuonna 2009 kilpailuun hyväksyttiin 85 autoa.

Lähteet

Aiheesta muualla
Vetomies 2009, tulokset 

Rallikilpailut
Jyväskylän urheilutapahtumat
Suomen moottoriurheilukilpailut
Suuret herätykset

Suuret herätykset ovat dramaattisten muutosten aikakausia anglo-amerikkalaisessa uskonnossa. Ne jaetaan tavallisesti kolmeksi aikakaudeksi.

Ensimmäinen suuri herätys (1730-1740-l.) 
Toinen suuri herätys (1800-1830-l.) 
Kolmas suuri herätys (1880-1900-l.) 

Suureksi herätykseksi kutsutaan Englannin pohjoisamerikkalaisissa siirtokunnissa alkanutta herätysten aaltoa. Herätykset alkoivat 1720-luvulla Massachusettsissa ja levisivät pian laajemmalle. Erityisesti metodistisaarnaaja George Whitefield vaikutti pitkillä saarnamatkoillaan siihen, että suuri herätys ulottui kaikkiin siirtokuntiin.

Suurissa herätyksissä kirkkokunnat menettivät merkitystään ja saarnaajat saattoivat nojautua yhteiseen protestanttiseen perinteeseen. Perinteiden pohjalta syntyi myöhemmin yhteisiä ajattelutapoja. Metodistien jälkeen baptistit nousivat johtoasemaan ja herätys kasvatti baptismin suureksi kirkkokunnaksi.

Suurien herätysten kautta levisi puritaaninen käsitys, että Amerikan siirtokunnat olisivat uusi Israel, joka oli tehnyt liiton Jumalan kanssa. Amerikkaan muuttajista yhä suurempi osa ei ollut enää brittiläistä syntyperää, ja herätysten kautta juurettomat siirtolaiset pääsivät Amerikan "uuden Israelin" jäseniksi. Herätys oli siksi myös eurooppalaisuuden jäänteistä irrottautumista ja amerikkalaisuuteen liittymistä. Voimakas herätys jakoi siirtolaisyhteisöjä, mutta loi samalla yhteistä pohjaa ja vaikutti näin yhtenäisen kansakunnan syntyyn.

Lähteet 

Uskonto Yhdysvalloissa
Seppo Helenius

Seppo Helenius on suomalainen näyttelijä. Hän on esiintynyt Pekko-elokuvissa kyläkauppias Iisakki Torkkelin roolissa.

Aiheesta muualla 
 

Suomalaiset elokuvanäyttelijät
Syntymävuosi puuttuu
Elävät henkilöt
Typpi Oy:n räjähdysturma


Typpi Oy:n räjähdysturma eli nk. Typen pamaus tapahtui vuonna 1963 Oulussa Takalaanilan kaupunginosassa. Varhain aamuyöllä (kello 0.54) 9. tammikuuta 1963 Typpi Oy:n tehdasalueella sattui räjähdys, joka surmasi kymmenen ihmistä. Räjähdyksen aiheuttama paineaalto särki satoja ikkunoita kaupungin keskustassa, jonne on räjähdyspaikalta yli kaksi kilometriä. Räjähdys sinkosi tiili- ja betonikappaleita kilometrien päähän. Räjähdys kuultiin jopa 45 kilometrin päässä Ylikiimingin Alavuotolla ja rekisteröitiin Sodankylän seismologisella asemalla.

Räjähdys tuhosi tehtaan 40 metriä korkean kahdeksankerroksisen salpietarivaraston sekä sen vieressä sijainneen rakeistustornin. Rakennuksista jäi jäljelle vain hieman seinärakennelmia. Useat tehdasalueen rakennukset vaurioituivat pahoin. Räjähdyksen aiheutti lannoitteiden ja räjähdysaineiden valmistuksessa käytettävän ammoniumnitraatin syttyminen. Typpi Oy:n oma sisäinen tutkimustoimikunta totesi sekoitussäiliön suuren koon vaikuttaneen tapahtumaprosessiin.

Tehdas korjattiin onnettomuuden jälkeen nopeasti ja jo tammikuun lopulla tuotanto käynnistyi uudelleen. Salpietarin rakeistusjärjestelmää muutettiin myöhemmin kauko-ohjattavaksi. Reijo Ahtokarin laatiman Typpi Oy:n 25-vuotishistoriikin mukaan muitakin muutoksia tehtiin: tornirakeistus vaihdettiin kierukkarakeistus-menetelmäksi ja eräluonteisia prosesseja muutettiin jatkuvaluonteisiksi. Konsulttiapua näihin uudistustoimiin saatiin Länsi-Saksasta Friedrich Uhde GmbH:lta. Prosessinvalvontaa keskitettiin sekä automatisoitiin.

Katso myös  

 Beirutin räjähdykset 2020

Lähteet

Kirjallisuus

Ahtokari, Reijo: Typpi Oy 1944–1969, s. 74–78
MMM 1964, Mitä-Missä-Milloin: Kansalaisen vuosikirja (s. 21)

Viitteet

Aiheesta muualla 
 Pohjois-Pohjanmaan museo, Uuno Laukka kokoelma: Valokuvia räjähdyksen aiheuttamista tuhoista
 Pohjois-Pohjanmaan museo, Uuno Laukka kokoelma: Valokuvia räjähdyksen aiheuttamista tuhoista ja uhrien siunaustilaisuudesta
 Pelastustiedon juttu räjähdyksestä

Typpi
Vuoden 1963 onnettomuudet
1960-luvun onnettomuudet Suomessa
Typpi
Tuomas Saukkonen

Tuomas Saukkonen (s. 18. maaliskuuta 1980) on suomalainen muusikko, melodista death metallia soittaneen Before the Dawn -yhtyeen perustaja ja laulaja-kitaristi. Saukkonen soittaa myös rumpuja ja projekteissaan hän esittääkin studiossa itse kaiken paitsi puhtaat lauluosuudet. Before the Dawnin lisäksi Saukkonen on soittanut sooloprojektissaan Black Sun Aeonissa, jossa vaikuttaa myös Sotajumala-yhtyeen Mynni Luukkainen. Saukkonen soitti myös suomenkielistä metallia esittävässä RoutaSielussa, jossa hän soitti bassoa ja lauloi murinalauluosuudet.

Vuonna 2013 Saukkonen kuitenkin päätti lopettaa Before the Dawnin ja muut projektinsa (Black Sun Aeon, Dawn of Solace, RoutaSielu). Musiikin kirjoittaminen ja esittäminen ei kuitenkaan tähän loppunut, vaan kaiken tilalle nousi Wolfheart-yhtye.

Tuomas Saukkosella on vuonna 2015 aloittanut levymerkki OneManArmy, joka on julkaissut Wolfheartin levyn sekä julkaisee Mors Subitan toisen albumin Degeneration.

Soittokalusto
Saukkonen soittaa Amfisound Custom -kitaroilla, jotka ovat käsintehtyjä Suomessa. Vahvistimina hän käyttää Silverblade-merkkisiä vahvistimia. Rumpuina hän käyttää Yamahan rumpuja ja käsintehtyjä Impressionin symbaaleja.

Diskografia

Before the Dawn

Black Sun Aeon 
  (split)

Bonegrinder 
  (EP-levy)

Dawn of Solace

RoutaSielu

The Final Harvest

Wolfheart

Lähteet

Aiheesta muualla 

 Tuomas Saukkonen / One Man Army (Facebook)
 Metal Archives: Tuomas Saukkonen

Suomalaiset metallimusiikin laulajat
Suomalaiset metallimusiikin kitaristit
Vuonna 1980 syntyneet
Elävät henkilöt
Pää pystyyn

Pää pystyyn on rap-yhtye Fintelligensin ensimmäinen single yhtyeen toiselta Tän tahtiin -albumilta. Single julkaistiin vuonna 2001. Kappaleesta on kuvattu musiikkivideo. Single sisältää myös kappaleen Tän tahtiin, jolla vierailee Jussi Valuutta, sekä molempien kappaleiden instrumentaaliversiot.

Kappaleet 

 Pää pystyyn (Originaali)
 Pää pystyyn (Instrumentaali)
 Tän tahtiin (Originaali) (feat. Jussi Valuutta)
 Tän tahtiin (Instrumentaali)

Fintelligensin kappaleet
Vuoden 2001 kappaleet
Richard Wagner (kirjailija)

Richard Wagner (10. huhtikuuta 1952 Lovrin, Romania) romaniansaksalainen kirjailija, joka nyttemmin asuu Saksassa. 

Opiskeltuaan saksan ja romanian kieltä ja kirjallisuutta Timișoarassa Wagner työskenteli saksan opettajana ja toimittajana. Hän julkaisi saksaksi runoja ja proosaa. Hän kuului kirjailijapiiriin Aktionsgruppe Banat, johon kuluivat myös  Gerhard Ortinau, Rolf Bossert, William Totok, Johann Lippet ja Ernest Wichner ja jonka lähipiirissä olivat myös Herta Müller ja Horst Samson.

Vuonna 1987 hän joutui työ- ja julkaisukieltoon ja lähti silloisen puolisonsa Herta Müllerin kanssa Romaniasta ja on siitä pitäen työskennellyt kirjailijana ja asunut Berliinissä. Häneltä on ilmestynyt novelleja, romaaneja ja lisäksi hän on kirjoittanut esseitä ja kritiikkiä.

Wagner kuuluu Die Achse des Guten -nimiseen keskusteluverkostoon.

Aiheesta muualla
 Berliinin Freie Universitätin kirjaston linkkikokoelma

Romanialaiset kirjailijat
Saksalaiset kirjailijat
Vuonna 1952 syntyneet
Elävät henkilöt
Savilahden koulu

Savilahden yhtenäiskoulu on Vähänkyrön kirkonkylässä Vaasassa sijaitseva yhtenäiskoulu. Koulussa on 348 oppilasta (2018).

Koulu aloitti toimintansa vuonna 1858 saman kylän Sallin talon yläkerrassa. Se on Pohjanmaan vanhin kansakoulu. Suurimpana vaikuttajana koulun perustamiselle oli Vähänkyrön silloinen kirkkoherra Jonas Anton Erlin. Koululle rakennettiin omat tilat Vähänkyrön kirkon viereen. 1990-luvulle paikkakunnalle rakennettiin uusi ala-aste, ja nykyisin vanha koulurakennus tunnetaan Savilahti-talona. Koulun nykyiset tilat remontoitiin ja laajennettiin vuonna 2013.

Lähteet

Aiheesta muualla
Savilahden koulu Vähäkyrön kunnan sivuilla
Vähäkyrö-seuran kotisivut

Suomen peruskoulut
Vähäkyrö
Keijo Tahvanainen

Keijo Antero Tahvanainen (s. 28. helmikuuta 1959 Eno) on entinen suomalainen painonnostaja.

Tahvanainen edusti Suomea kaksien olympialaisten painonnostokilpailuissa. Los Angelesissa 1984 hän jäi alle 82,5 kilogramman sarjassa ilman tulosta. Barcelonassa 1992 hän sijoittui alle 90 kilogramman sarjassa 15:nneksi. EM-kilpailuissa hän sijoittui yhteistuloksissa yhdeksänneksi vuonna 1984, kymmenenneksi vuonna 1985, 13:nneksi vuonna 1988, yhdeksänneksi vuonna 1992, 11:nneksi vuonna 1993 ja kymmenenneksi vuonna 1996.

Seuratasolla Tahvanainen edusti keravalaista Bodonosia. Hän voitti 12 Suomen mestaruutta vuosina 1983–1996.

Tahvanaisen uran parhaat tulokset olivat alle 90 kilon sarjassa tehdyt 155 kg tempauksessa, 196 kg työnnössä ja 350 kg yhteistuloksessa.

Lähteet 

 

Suomalaiset painonnostajat
Vuonna 1959 syntyneet
Elävät henkilöt
Borås HC

Borås HC on ruotsalainen jääkiekkoseura. Seuran kotikaupunki on Borås, ja se pelaa Ruotsin kolmanneksi korkeimmalla sarjatasolla, Hockeyettanissa.

Joukkue kaudella 2022-2023

Joukkueenjohto
 Päävalmentaja: Gunnar Persson 
 Apuvalmentaja: Joakim Persson 
 Maalivahtivalmentaja: Martin Arnesson 
 Videovalmentaja: Mattias Hyttinen 
 Fysiikkavalmentaja: Felix Karlsson 
 Huoltopäällikkö: Lennart Wennberg 
 Puheenjohtaja: Claes Fagerblom 
 Toimitusjohtaja: Christoffer Holst

Aiheesta muualla
Borås HC:n kotisivut

Ruotsalaiset jääkiekkoseurat
Boråsin kunta
Arthur ja Maltazard

Arthur ja Maltazard (Arthur et la vengeance de Maltazard) on Luc Bessonin animaatiotrilogian toinen osa.

Nuorten suosimassa Habbo -internetpalvelussa olleen mainoskampanjan yhteydessä pidetyn kisan voittaja, ”Joni1993”, pääsi äänittämään osan elokuvan sivurooleista.

Juoni 
Arthur on palannut kotiinsa Minimoiden maasta ensimmäisen elokuvan seikkailun jälkeen. Pian on taas aika palata Minimoiden maailmaan, sillä siellä valmistetaan juhlat Arthurin paluun kunniaksi. Mutta ennen tätä kaikkea Arthur saa hätäviestin, jonka mukaan paha Maltazard (ensimmäisen elokuvan vihollinen) on kaapannut Prinsessa Selenian. Minimoiden maassa Arthur saa tietää, ettei mitään kaappausta olekaan tapahtunut, ja koko sieppausvalhe onkin vain Maltazardin kostojuoni.

Näyttelijät 
 Freddie Highmore
 Snoop Dogg
 Mia Farrow
 Lou Reed
 Jimmy Fallon
 Ron Crawford
 Logan Miller
 Penny Balfour

Äänirooleissa suomeksi

Lähteet

Aiheesta muualla 
 Virallinen sivusto

 

Vuoden 2009 ranskalaiset elokuvat
Luc Bessonin ohjaamat elokuvat
Ranskalaiset animaatioelokuvat
Lastenelokuvat
Lomaterapiaa

Lomaterapiaa (Couples Retreat) on Peter Billingsleyn ohjaama yhdysvaltalainen komediaelokuva, joka seuraa neljää Keskilännestä trooppisella saarella olevaan lomakohteeseen matkaavaa pariskuntaa. Yksi pareista on matkalla panostaakseen avioliittoonsa ja muut kolme lähtevät nauttimaan vesijettiajeluista, kylpyläelämästä ja auringosta. Pian käy kuitenkin ilmi, että lomakohteessa tarjottavaan pariterapiaan osallistuminen on pakollista.

Rooleissa

Aiheesta muualla 
 Couples Retreat Official Site
 Couples Retreat Soundtrack Site 
 
 Video Interview With Vaughn, Favreau, Bell and Reno  at AMCtv.com
 All soundtracks from the movie Couple Retreat, more than on the official CD 

Vuoden 2009 yhdysvaltalaiset elokuvat
Yhdysvaltalaiset romanttiset komediat
Universal Picturesin elokuvat
Kansainliiton sihteeristö

Kansainliiton sihteeristö valmisteli asiat neuvostolle ja yleiskokoukselle, hoiti järjestön juoksevia asioita sekä julkaisi raportteja järjestön toiminnasta.

Kansainliiton pääsihteerit vuosina 1920–1946 

 

Kansainliitto
Seututie 307

Seututie 307 on Etelä-Pirkanmaalla sijaitseva seututie. Tie kulkee kahden kunnan, Valkeakosken kaupungin ja Pälkäneen kunnan alueella.

Reitti

Tie kulkee Valkeakosken keskustasta melko suoraan Mallasveden eteläpuolitse kunnes tekee Tykölässä jyrkän mutkan koillista kohti, hieman ennen kunnanrajaa. Noin kilometrin päässä Murronmäen päältä avautuvat upeat maisemat, josta näkyy Mallasveden Ruotsilanselkä. Mäen alapuolella avautuu maalaismaisemat. Tie päätyy Valtatie 12:n risteykseen. Tykölässä tiestä erkanee maantie 3073, joka yhtyy entisen Hauhon kunnan alueella Hämeenlinnan ja Pälkäneen väliseen kantatie 57:ään.

Maasto

Tie kulkee paikoittain jyrkkiä mäkiä pitkin. Varsinkin noin kilometrin pituinen Murronmäki on erityisesti talvella raskaalle kalustolle riskialtis. Joitakin muita mäkiä on loivennettu viime vuosituhannen vaihteessa, mutta Murronmäki on alkuperäisessä muodossaan. Mäen keskivaiheilla onkin erityinen hiekoituslaatikko pahoja kelejä varten.

307
Valkeakosken liikenne
Pälkäneen liikenne
Kööpenhaminan ilmastokokous

Kööpenhaminan ilmastokokous () järjestettiin Bella Center -konferenssikeskuksessa Kööpenhaminassa, Tanskassa 7.–18. joulukuuta 2009. Balin ilmastokokouksessa vuonna 2007 sovitun tiekartan mukaisesti Kööpenhaminassa oli tavoitteena saada aikaan kansainvälinen sopimus ilmastonmuutoksen lievittämisestä vuoden 2012 jälkeen, jolloin Kioton sopimuksen voimassaolokausi päättyy. Sitovaa sopimusta kokouksessa ei sovittu.

Kokous oli YK:n ilmastonmuutoskonventin (UNFCCC) viidestoista konferenssi. Sitä edelsi maaliskuussa 2009 Kööpenhaminassa pidetty tieteellinen konferenssi Climate Change: Global Risks, Challenges and Decisions, jonka tavoitteena oli koota viimeaikainen tieteellinen ymmärrys ihmisen toiminnan vaikutuksesta ilmastoon. Kokouksen yhteenvetoraportti pyrkii esittämään tämän tiedon maallikolle ymmärrettävällä tavalla.

Kööpenhaminan ilmastokokouksen alla useat maat ilmoittivat sitoutuvansa kasvihuonekaasupäästöjensä vähentämiseen:
Euroopan unioni sitoutui vähentämään päästöjään 20 % vuoden 1990 tasosta vuoteen 2020 mennessä, mutta nostaa tavoitteen 30 %:iin, jos vastaavansuuruisista päästövähennyksistä saadaan aikaan sitova kansainvälinen sopimus.
Kiina ilmoitti alentavansa hiili-intensiteettiä 40–45 % vuoden 2005 tasosta vuoteen 2020 mennessä. Hiili-intensiteetti kuvaa hiilidioksidipäästöjä suhteutettuna bruttokansantuotteeseen.
Yhdysvallat aikoo leikata päästöjään 17 % vuoden 2005 tasosta vuoteen 2020 mennessä ja 83 % vuoteen 2050 mennessä.
Intia aikoo vähentää hiili-intensiteettiään 24 prosenttia vuoteen 2020 mennessä vuoden 2005 tasosta.

Kokouksessa sovittiin myös ilmastorahaston perustamisesta kehitysmaiden tukemiseksi.

Lähteet

Aiheesta muualla

 Virallinen sivusto

Ilmastopolitiikka
Yhdistyneet kansakunnat
Vuoden 2009 politiikka
Ilmastokokous
Ympäristökonferenssit
James van Riemsdyk

James van Riemsdyk (s. 4. toukokuuta 1989 Middletown, New Jersey, Yhdysvallat) on yhdysvaltalainen jääkiekkoilija, joka pelaa Philadelphia Flyersissa. Isokokoinen hyökkääjä on nopea ja taitava. Hän on Philadelphia Flyersin ensimmäisen kierroksen varaus vuodelta 2007 ja koko varaustilaisuuden toinen varaus.

Varauksensa jälkeen van Riemsdyk pelasi kaksi vuotta New Hampshiren yliopistojoukkueessa, jossa hänet toisella kaudella valittiin toiseen tähdistökentälliseen. Keväällä 2009 hän teki kolmivuotisen tulokassopimuksen Flyersin kanssa ja pelasi kevään farmijoukkue Philadelphia Phantomsissa. Van Riemsdyk otti paikan Flyersin NHL-miehistöstä kaudella 2009–2010 ja valittiin marraskuun 2009 kuukauden nuoreksi pelaajaksi. Hänen tulokaskautensa toi yhteensä 78 runkosarjaottelussa tehot 15+20=35. Flyers eteni Stanley Cup-finaaleihin asti, mutta hävisi lopulta Chicago Blackhawksille otteluvoitoin 4–2. Vuonna 2012 hänet kaupattiin Toronto Maple Leafsiin vaihdossa Luke Schenniin.

Heinäkuussa 2018 van Riemsdyk palasi Flyersiin viisivuotisella sopimuksella.

Maajoukkue
Van Riemsdyk on pelannut kahdet alle 18-vuotiaiden ja kolmet 20-vuotiaiden MM-kilpailut. Alle 18-vuotiaiden MM-kilpailuissa 2007 ja alle 20-vuotiaiden MM-kilpailuissa 2008 hän voitti kisojen pistepörssin ja valittiin tähdistökentälliseen. Vuoden 2007 alle 18-vuotiaiden kisoissa van Riemsdyk valittiin myös parhaaksi hyökkääjäksi.

Van Riemsdyk pelasi miesten MM-kilpailuissa vuonna 2011 ja olympialaisissa 2014. Hän edusti Yhdysvaltoja myös Jääkiekon maailmancupissa vuonna 2016.

Muuta
Van Riemsdykin pikkuveli Trevor pelaa Washington Capitalsissa.

Tilastot

Lähteet

James van Riemsdyk NHL.comissa (NHL.com)

Yhdysvaltalaiset jääkiekkoilijat
Philadelphia Flyersin pelaajat
Philadelphia Flyersin varaamat pelaajat
Vuonna 1989 syntyneet
Elävät henkilöt
Sysmäläinen (elokuva)

Sysmäläinen on vuonna 1938 ensi-iltaan tullut Valentin Vaalan ohjaama historiallis-romanttinen komediaelokuva. Se perustuu Jalmari Finnen samannimiseen historialliseen romaaniin vuodelta 1910. 

Elokuva kertoo 1600-luvulla eläneestä sysmäläisestä aatelismiehestä Arvid Tandefeltistä. Päähenkilö joutuu lapsena pakkonaimisiin Brita-neidin kanssa. Kolmikymmenvuotisesta sodasta palattuaan hän ei enää tunnista vaimoaan, vaan yrittää ensin vietellä tämän ja erehtyy sitten palkkamaan pojaksi pukeutuneen vaimonsa rengikseen. Elokuvan pääosissa esiintyvät Olavi Reimas ja lupaava näyttelijä Sirkka Sari, joka kuoli tapaturmaisesti seuraavana vuonna.

Arviot 
Aikalaiskritiikissä elokuva ei herättänyt suurta innostusta, mutta sen ei katsottu myöskään pettäneen odotuksia. Puvustus, kuvaus ja lavastus on arvioitu laadukkaiksi, ja kokonaisuudessaan elokuva ja sen ohjaaja saavat kiitosta. Ainoat heikkoudet löydettiin käsikirjoituksesta, joka noudattaa liian tarkasti alkutekstiä ja siten hidastaa tempoa.

Sysmäläistä on myöhemmin pidetty Vaalan välityönä: ”Joitakin luistavia näytteitä Vaalan kertojan taidoista elokuvassa kyllä on, mutta kokonaisuus jää kuitenkin kovin puisevaksi ja jähmeästi näytellyksi kansankomediaksi”. 2000-luvun kritiikissä sen todetaan reuhtovan jännitteettömästi, vaikka osa otoksista sujuukin. Eräs kriitikko ei pitänyt sukupuoli-identiteettiä monine roolinvaihteluineen käsittelevää elokuvaa vakavasti otettavana, mutta totesi sen olevan omalla tavallaan hupaisa.

Näyttelijät

Lähteet 

Suomalaiset mustavalkoelokuvat
Vuoden 1938 suomalaiset elokuvat
Suomalaiset historialliset elokuvat
Suomalaiset romanttiset komediat
Valentin Vaalan ohjaamat elokuvat
Sysmä
Mineriitti

Mineriitti oli Partekin ja myöhemmin Minerit Oy:n kauppanimi valmistamalleen kuitusementtilevylle, joka oli Suomessa etenkin 1960–1970-luvuilla suosittu julkisivu- ja vesikatemateriaali. Useimmiten levy oli väriltään vaaleanharmaata tai kellertävää. Levyt olivat normaalisti kooltaan joko 600×3 000 mm tai 250×400 mm. Ennen vuotta 1979 valmistettu sileä mineriittilevy sisältää noin 10-20 prosenttia asbestikuitua, vuodesta 1979 eteenpäin sileissä mineriittilevyissä on käytetty asbestin sijaan sellukuitua. Aaltolevyissä, kuten Vartti ja Tuplavartti, asbesti on korvattu muilla kuiduilla niinkin myöhään kuin vasta 1.8.1988 eteenpäin. Sileiden kuin aaltolevyjenkin asbestipitoisuutta arvioitaessa tulee huomioida että varastoon tuotettuja eriä on myyty edellä mainittujen ajankohtien jälkeenkin ns. varasto tyhjäksi-periaatteella. Purku- ja huoltotoimenpiteitä varten asbestitutkimus suositellaan tehtäväksi akkredikoitua toimijaa käyttämällä 

Asbestin tai asbestipitoisten tuotteiden myyminen sekä käyttöön ottaminen on kielletty 1.1.1994 eteenpäin. Asbestia sisältävät materiaalit luokitellaan ongelmajätteiksi ja niiden purkaminen vaatii aina asbestipurkuun valtuutetun urakoitsijan käytön. Omakotitalon ulkopinnoilla olevat mineriittilevyt voi kuitenkin purkaa itse erityistä huolellisuutta noudattaen. Purkutyön ajaksi tulee pukeutua kertakäyttöiseen suojahaalariin ja käyttää hengityssuojainta, jonka luokka on P3. Levyt tulee irrottaa rikkomatta, jotta levyistä ei irtoa asbestia ympäristöön. Levyt tulee pakata kaksinkertaisiin muovipeitteisiin, säkit suljetaan teippaamalla. Jätepakkaus ja kuorma täytyy aina merkitä varoitustekstillä, jossa lukee ”ASBESTIJÄTETTÄ. Pölyn hengittäminen vaarallista. / ASBESTAVFALL. Farligt att inandas.” Säkit tulee toimittaa jäteasemalle, jossa ne jatkokäsitellään asianmukaisilla menetelmillä. Asbestijätteen jätemaksu voi olla jonkin verran tavallista sekajätettä korkeampi.

Lähteet 

Rakennusmateriaalit
Rakentamisen tuotemerkit
Ruutu+ Urheilu 1

Ruutu+ Urheilu 1 (entiseltä nimeltä Nelonen Sport Pro ja Nelonen Pro 1) oli suomalainen Nelonen Median urheiluun keskittyvä maksutelevisiokanava, joka aloitti lähetyksensä 1. helmikuuta 2010 nimellä Nelonen Sport Pro ja korvasi Urheilu+kanavan. Se julkistettiin alun perin 7. joulukuuta 2009. Samalla julkistettiin yhteistyösopimus Viasatin kanssa, jonka ansiosta osa ohjelmaoikeuksista oli Viasatin omistamia. Televisiokanava oli saatavilla maanpäällisessä jakeluverkossa, kaapeli-TV-verkoissa ja Viasatin digitaalisessa satelliittipalvelussa. Kanava vaihtoi nimeään 1. tammikuuta 2011 Nelonen Pro 1:ksi, samoin tapahtui Nelonen Sportille, joka muuttui maksulliseksi Nelonen Pro 2:ksi. 9. maaliskuuta 2017 se vaihtoi nimeään Ruutu+ Urheilu 2 -kanavaksi.

Heinäkuussa 2018 Nelonen Media ilmoitti lopettavansa maksu-tv-toimintansa ja maksukanavien lähetyksien loppuvan syyskuun alussa.

Entiset logot

Lähteet 

Nelonen Median televisiokanavat
 Vuonna 2010 perustetut televisiokanavat
Vuonna 2018 lakkautetut televisiokanavat
Olli Torkkel

Olli Torkkel (s. 11. syyskuuta 1978 Hämeenlinna) on suomalainen sirkustaiteilija ja telinevoimistelija. Telinevoimistelussa hän oli moninkertainen arvokisakävijä, jonka paras teline oli renkaat.

Torkkel sijoittui voimistelu-urallaan seitsemän kertaa maailmancupin palkintokorokkeelle. Vuoden 2005 EM-kilpailuissa hän oli renkailla kymmenes. Torkkel edusti Espoon Telinetaitureita.

Nykyisin Torkkel työskentelee kansainvälisessä Cirque du Soleil -sirkusseurueessa, johon hänet kutsuttiin vuoden 2009 EM-kilpailujen jälkeen. Hän myös opiskelee taloustiedettä Jyväskylän yliopistossa.

Lähteet
"Se sama Olli sieltä salilta", Voimistelu-lehti 1/2009, Suomen Voimisteluliitto

Viitteet

Suomalaiset telinevoimistelijat
Suomalaiset sirkustaiteilijat
Vuonna 1978 syntyneet
Elävät henkilöt
John Kocinski

John M. Kocinski (s. 20. maaliskuuta 1968 Little Rock, Arkansas) on entinen yhdysvaltalainen ratamoottoripyöräilijä. Hän voitti 250cc-luokan maailmanmestaruuden vuonna 1990 ja Superbike-mestaruuden vuonna 1997.

John Kocinski alkoi kilpailla amatöörisarjoissa vuonna 1981 13-vuotiaana. Hän voitti neljä amatöörimestaruutta vuosina 1982 ja 1983. Kocinski oli tehdaskuljettaja jo 17-vuotiaana, vaikka hän oli liian nuori kilpailemaan joissain kilpailuissa. Yhdysvaltain mestaruussarjassa hän kilpaili sarjan nuorimpana kuljettajana. Vuosina 1987-89 Kocinski voitti kolme peräkkäistä Yhdysvaltain mestaruutta 250-kuutioissa. Samalla hän osallistui muutamiin Japanin mestaruussarjan osakilpailuihin sekä Japanin ja USA:n MM-osakilpailuihin. Ensimmäisen täyden MM-sarjan Kocinski kiersi vuonna 1990 ja heti tulokaskaudellaan hän voitti maailmanmestaruuden. Mestaruuskauden jälkeen Kocinski siirtyi luokkaa ylemmäs 500-kuutioisiin, missä hän oli kahdesti kolmas kokonaispisteissä.

Kocinski piti vuonna 1995 välivuoden moottoripyöräilystä ja harrasti vesihiihtoa. Hän osallistui joihinkin vesihiihtokilpailuihin. Välivuoden jälkeen John Kocinski kilpaili Superbike-sarjassa voittaen sarjan mestaruuden vuonna 1997. Mestaruuskauden jälkeen Kocinski palasi MotoGP-sarjaan ystävänsä Erv Kanemoton yksityistalliin. Sanotaan, että Kanemoto oli ainoa mekaanikko ja virittäjä, jonka kanssa Kocinski tuli toimeen. Yksityiskalusto ei ollut kilpailukykyinen tehdastalleja vastaan, mutta Kocinski ajoi kerran palkintopallille ja oli MM-sarjan kokonaispisteissä kahdeksas vuonna 1999. Talli joutui lopettamaan rahoituksen puutteessa ja Kocinski ajoi vuonna 2000 Yhdysvaltain Superbike-sarjassa, jonka jälkeen hän lopetti kilpauransa.

Kocinski ei ollut kilpakumppaniensa keskuudessa kaikkein pidetyin kuljettaja temperamenttinsa ja voitontahtonsa vuoksi. Hän muun muassa kolaroi Superbike-sarjassa Simon Crafarin kanssa, vaikka oli jo varmistanut sarjan mestaruuden ja Crafar olisi ajanut uransa ensimmäiseen osakilpailuvoittoon.

Kilpauran jälkeen John Kocinski toimi vuosina 2001 ja 2002 Yamahan testikuljettajana. Moottoriurheilun ulkopuolella hän on työskennellyt kiinteistöalalla kiinteistökehittäjänä.

Saavutukset

MotoGP-sarja

250cc-luokka
Maailmanmestari 1990
9 osakilpailuvoittoa, 4 kakkossijaa ja 3 kolmossijaa
Yhdysvaltain mestaruus 1987, 1988 ja 1989

500cc-luokka
MM-sarjan kolmas 1992 ja 1994
4 osakilpailuvoittoa, 8 kakkossijaa ja 7 kolmossijaa

Superbike-sarja
Mestaruus 1997
Sarjan kolmas 1996
14 osakilpailuvoittoa, 7 kakkossijaa ja 8 kolmossijaa

Muut sarjat
Neljä Yhdysvaltain amatöörimestaruutta 1982, 1983
Yhdysvaltain 24 tunnin kestävyysajomestaruus 1985
Toinen sija Suzukan 8 tunnin ajoissa 1997
Kolmas sija Suzukan 8 tunnin ajoissa 1987

Lähteet

Aiheesta muualla
 Viralliset sivut 

Yhdysvaltalaiset ratamoottoripyöräilijät
Ratamoottoripyöräilyn maailmanmestarit
Vuonna 1968 syntyneet
Elävät henkilöt